Babelscape/SREDFM huggingface dataset:
Επαρχία Δακίας Μεσογείου

μικρογραφία|Χάρτης των βόρειων Βαλκανίων κατά τον 6ο αιώνα, συμπεριλαμβανομένων της διοίκησις Δακίας και των επαρχιών της
Η Επαρχία Δακίας Μεσογείου ή Εσωτερική Δακία ("λατινικά : Dacia Mediterranea ή Dacia Interior") ήταν επαρχία της Ρωμαϊκής αυτοκρατορίας και αργότερα της πρώιμης Ανατολικής Ρωμαϊκής αυτοκρατορίας. Η επαρχία κατελάμβανε εδάφη της σημερινής Σερβίας και Βουλγαρίας και συγκεκριμένα στα νότια του Δούναβη και εδάφη της πρώην επαρχίας Άνω Μοισίας.

Δημιουργήθηκε με τις μεταρρυθμίσεις του Διοκλητιανού τον 3ο αιώνα και την διάσπαση της επαρχίας της Αυρηλιανής Δακίας στην Δακία Μεσόγειο με πρωτεύουσα την Σερδική και την Δακία Παραποτάμιο με πρωτεύουσα την Ραταλία. Διοικητικά ανήκε στην επαρχότητα των πραιτωρίων του Ιλλυρικού και την Διοίκηση Δακίας. Η επαρχία αρχικά περιελάμβανε τα εδάφη της Δαρδανίας, και τμήμα της Θράκης, την Σερδική και την Παυταλία.

Σημαντικότερες πόλεις της επαρχίας αναφέρονται η Γερμάνια, η Ναισσός, η Ιουστινιανή Πρώτη, η Ρεμεσιάνα, η Βελεμούσντο, η Παυταλία.
The Day Is My Enemy

Το The Day Is My Enemy είναι το έκτο άλμπουμ του αγγλικού μουσικού συγκροτήματος ηλεκτρονικής μουσικής, The Prodigy. Κυκλοφόρησε το Μάρτιο του 2015 από την εταιρία Take Me to the Hospital/Cooking Vinyl στο Ηνωμένο Βασίλειο και από την Three Six Zero Music/Warner Bros. Records στις Η.Π.Α.

Ηχογραφήθηκε σε διάστημα έξι χρόνων, και πρόκειται για την πρώτη φορά όπου οι Keith Flint και Maxim Reality συμμετέχουν ενεργά στη διαδικασία στιχογραφίας. Ο τίτλος του άλμπουμ είναι αναφορά στο τραγούδι του Κόουλ Πόρτερ "All Through the Night", και συγκεκριμένα στο στίχο "The day is my enemy, the night my friend". Ωστόσο, τον τίτλο ενέπνευσε αρχικά η εκδοχή της Έλλα Φιτζέραλντ.
Δομεντζίολος

O Δομεντζίολος (ή Δομεντζίολος ή Δομνιτζίολος), ήταν αδελφός του Βυζαντινού Αυτοκράτορα Φωκά (β. 602–610) και Μάγιστρος της Βυζαντινής Αυτοκρατορίας (603–610).
Κέπλερ-22b

Ο Κέπλερ-22b είναι εξωπλανήτης που περιφέρεται γύρω από τον αστέρα τύπου G Κέπλερ-22. Απέχει περίπου 600 έτη φωτός από τη Γη και βρίσκεται στον αστερισμό του Κύκνου. Τον ανακάλυψε το διαστημικό τηλεσκόπιο Κέπλερ της NASA. Μάλιστα πρόκειται για την πρώτη διέλευση πλανήτη ευρισκόμενου στην λεγόμενη κατοικήσιμη ζώνη ενός αστέρα οποίος ομοιάζει με τον Ήλιο που παρατηρήθηκε ποτέ.
Κίμων Βασιλειάδης

Ο Κίμων Βασιλειάδης (Αίγιο, 6 Μαρτίου 1914 - 1993)ήταν Έλληνας δικηγόρος. Από τις 19 Ιανουαρίου 1957 ως τις 3 Δεκεμβρίου του ίδιου χρόνου υπήρξε Νομάρχης Ιωαννίνων. Νωρίτερα είχε υπηρετήσει ως νομάρχης και σε άλλους νομούς.
Νικόλαος Κλείτος

Ο Νικόλαος Κλείτος (Άγιος Χριστόφορος Σερρών, 1929) είναι Έλληνας πολιτικός.

Γεννήθηκε το 1929 στον Άγιο Χριστόφορο Σερρών. Σπούδασε νομικά και οικονομικά στο Αριστοτέλειο Πανεπιστήμιο Θεσσαλονίκης. Διετέλεσε βουλευτής Σερρών με τη Νέα Δημοκρατία από το 1974 μέχρι το 1993, και χρημάτισε υφυπουργός Εσωτερικών (1990 - 1991) και υπουργός Εσωτερικών (1991 - 1992), στην κυβέρνηση Μητσοτάκη.. Το 1993 προσχώρησε στην Πολιτική Άνοιξη.

Κόρη του είναι η δημοσιογράφος Λίνα Κλείτου.
Λι Μπιόνγκ-χον

Ο Λι Μπιόνγκ-χον ("이병헌", 12  Ιουλίου 1970) είναι Νοτιοκορεάτης ηθοποιός. 

Στη Νότια Κορέα είναι πολύ δημοφιλής και καταξιωμένος ηθοποιός και είναι κυρίως γνωστός από τις ταινίες: Joint Security Area (μτφρ: Κοινοί Χώροι Ασφαλείας), (2000), A Bittersweet Life (μτφρ: Μια Γλυκόπικρη Ζωή), (2005), The Good, the Bad, the Weird (μτφρ: Ο Καλός, ο Κακός, ο Παράξενος), (2008), την τηλεοπτική σειρά Iris (μτφρ: Ίριδα) και τις ταινίες I Saw the Devil (μτφρ: Αντίκρισα τον διάβολο), (2010) και Masquerade (μτφρ: Μεταμφίεση), (2012). Στις ΗΠΑ είναι γνωστός από τις ταινίες G.I. Joe: The Rise of Cobra (μτφρ: Στρατιωτικός Τζο: Η Άνοδος της Κόμπρα, κυκλοφόρησε στην Ελλάδα με τον τίτλο G.I. Joe: Η Γέννηση Της Κόμπρα), (2009), και την συνέχεια της ταινίας αυτής G.I. Joe: Retaliation (μτφρ: Στρατιωτικός Τζο: Αντίποινα, κυκλοφόρησε στην Ελλάδα με τον τίτλο G.I. Joe: Αντίποινα), (2013), υποδύοντας τον Storm Shadow (Στόρμ Σάντοου) καθώς και πρωταγωνίστησε με τον Μπρους Γουίλις στην ταινία RED 2 (μτφρ: Κόκκινο 2), (2013). Επίσης υποδύθηκε τον T-1000 στην ταινία Terminator Genisys (μτφρ: Εξολοθρευτής: Γένεσις), (2015).

Οι ταινίες Masquerade (μτφρ: Μεταμφίεση), Inside Men, Joint security Area και The Good, the Bad, the Weird (μτφρ: Ο Καλός, ο Κακός και ο Περίεργος), όπου πρωταγωνίστησε, μπήκαν στη λίστα των μεγαλύτερων κινηματογραφικών επιτυχιών του κινηματογράφου της Νότιας Κορέας.

Ο Λι είναι ο πρώτος κορεάτης ηθοποιός που του κλήθηκε να παρουσιαστεί στο Όσκαρ σαν επίτιμος καλεσμένος, στο Λος Άντζελες.

Ο Λι, μαζί με τον Αν Σόνγκ-γκι, είναι οι πρώτοι Κορεάτες ηθοποιοί που αποτύπωσαν τα χέρια και τα πόδια τους στο προαύλιο του Κινέζικου Θεάτρου Γκρόμαν, στο Χόλυγουντ του Λος Άντζελες.
Σκραμ

Σκραμ είναι πλαίσιο επαναληπτικής και επαυξητικής ευέλικτης μεθοδολογίας ανάπτυξης λογισμικού για τη διαχείριση της ανάπτυξης ενός προϊόντος. Ορίζει μια ευέλικτη, ολιστική στρατηγική για την ανάπτυξη του προϊόντος, όπου μια ομάδα ανάπτυξης λειτουργεί ως μονάδα για την επίτευξη ενός κοινού στόχου και επιτρέπει στις ομάδες να αυτοοργανώνονται με την ενθάρρυνση της φυσικής συνεργασίας ή διαδικτυακής συνεργασίας όλων των μελών της ομάδας, καθώς και την καθημερινή πρόσωπο-με-πρόσωπο επικοινωνία μεταξύ όλων των μελών της ομάδας και κλάδων στο σχεδιασμό.

Η λέξη σκραμ προέρχεται από τη μέθοδο "scrummage" (στα Αγγλικά) του Ράγκμπι.

Η αρχή-κλειδί του σκραμ είναι η αναγνώριση του ότι κατά τη διάρκεια της διαδικασίας παραγωγής, οι πελάτες μπορούν να αλλάξουν γνώμη σχετικά με το τι θέλουν και χρειάζονται (συχνά αυτό αναφέρεται ως μεταβλητότητα αναγκών), καθώς και ότι μη αναμενόμενες προκλήσεις δεν είναι εύκολα διαχειρίσιμες με έναν παραδοσιακό προγνωστικό ή σχεδιασμένο τρόπο. Το σκραμ υιοθετεί μία εμπειρική προσέγγιση αποδεχόμενο ότι το πρόβλημα δεν μπορεί να κατανοηθεί πλήρως ή να οριστεί, εστιάζοντας αντ' αυτού στην μεγιστοποίηση της ικανότητας της ομάδας να διανέμει γρήγορα, να αποκρίνεται σε αναδυόμενες απαιτήσεις και να προσαρμόζεται σε εξελισσόμενες τεχνολογίες και αλλαγές στην κατάσταση της αγοράς.
Πέτρος Βάλβης

Ο Πέτρος Βάλβης είναι Έλληνας δικηγόρος και πολιτικός, ιδρυτικό στέλεχος του ΠΑΣΟΚ.

Γεννήθηκε το 1938 στην Ερμούπολη Σύρου. Σπούδασε νομικά στο Πανεπιστήμιο Αθηνών.

Διετέλεσε βουλευτής Κυκλάδων του ΠΑΣΟΚ από το 1977 ως το 1989, και χρημάτισε υπουργός Αιγαίου από τον Φεβρουάριο του 1987 ως το Νοέμβριο του 1988.
Αμπντελκαντέρ Μπεν Μπουαλί

Ο Αμπντελκαντέρ Μπεν Μπουαλί (γεννημένος στις 25 Οκτωβρίου 1912 στην Ταμεντραρά, στην κοινότητα του Σεντζάς, στην Αλγερία και αποβιώσας στις 23 Φεβρουαρίου 1997 στο Αλγέρι) ήταν πρώην Γάλλος ποδοσφαιριστής, αλγερινής καταγωγής, ο οποίος αγωνιζόταν στην θέση του αριστερού αμυντικού.
Σάρα Κουγκονγκέλουα

Η Σάρα Κουγκονγκέλουα (Saara Kuugongelwa-Amadhila, γενν. 12 Οκτωβρίου 1967) είναι πολιτικός από τη Ναμίμπια και πρωθυπουργός της χώρας από τον Μάρτιο του 2015. Είναι μέλος του κόμματος SWAPO και εκλέγεται βουλευτής από το 1995. Το 2003 ανέλαβε υπουργός Οικονομικών. Το 2015 ανέλαβε πρωθυπουργός και έγινε η πρώτη γυναίκα στο αξίωμα αυτό στη Ναμίμπια.
Γκέραλτ Μπέρκελ

Ο Γκέραλτ Μπέρκελ (Gerald Berkel, γενν. στις 21 Σεπτεμβρίου 1969) είναι ο αντικυβερνήτης του Αγίου Ευσταθίου από το 2010 ως την 1η Απριλίου 2016.

Γεννήθηκε στον Άγιο Ευστάθιο και ολοκλήρωσε τη δευτεροβάθμια εκπαίδευση στην Αρούμπα. Απέκτησε πτυχίο μπάτσελορ μηχανικού υπολογιστών από το Τεχνολογικό Ινστιτούτο της Φλόριντα στη Μελβούρνη των ΗΠΑ. Αργότερα εργάστηκε στον Άγιο Ευστάθιο στην εταιρεία τηλεπικοινωνιών Eutel NV. Το 2004 ο Μπέρκελ ανέλαβε διευθυντής της Eutel και μέχρι να γίνει αντικυβερνήτης παρέμεινε σε αυτή τη θέση.

Διορίστηκε ως ο πρώτος αντικυβερνήτης του Αγίου Ευσταθίου την 1η Απριλίου 2010, παρότι υπηρετούσε ως προσωρινός αντικυβερνήτης από το 2003, προετοιμαζόμενος για τη διάλυση των Ολλανδικών Αντίλλων.
Γιώργος Αδαμόπουλος

Ο Γιώργος Αδαμόπουλος είναι Έλληνας δικηγόρος και πολιτικός, ιδρυτικό στέλεχος του ΠΑΣΟΚ.

Γεννήθηκε το 1946 στη Λάρισα. Σπούδασε νομικά στο Πανεπιστήμιο Αθηνών. Διετέλεσε γραμματέας της Νομαρχιακής Επιτροπής ΠΑΣΟΚ Λάρισας (1979 - 1982) νομάρχης Πέλλας (1982 - 1985) και ειδικός γραμματέας στο υπουργείο Οικονομικών (1985 - 1988).

Από το 1989 έως το 2000 διετέλεσε βουλευτής ΠΑΣΟΚ Λάρισας, και χρημάτισε υφυπουργός Εργασίας από τον Ιούλιο του 1994 μέχρι τον Ιανουάριο του 1996.
Ευκλείδης Τσακαλώτος

Ο Ευκλείδης Τσακαλώτος (1960) είναι Έλληνας οικονομολόγος, πολιτικός και βουλευτής του ΣΥΡΙΖΑ από το 2012. Έχει διατελέσει Υπουργός Οικονομικών (2015-2019) και Αναπληρωτής Υπουργός Διεθνών Οικονομικών Σχέσεων (2015).
Βασίλης Τόγιας

Ο Βασίλης Τόγιας (1962) είναι Έλληνας δικηγόρος και πολιτικός. Έχει διατελέσει γραμματέας της Νεολαίας ΠΑ.ΣΟ.Κ., πρόεδρος της Ένωσης Σοσιαλιστικών Νεολαιών Ευρώπης, γενικός γραμματέας Νέας Γενιάς, βουλευτής Επικρατείας και βουλευτής Βοιωτίας του ΠΑΣΟΚ.
Διακήρυξη των Ηνωμένων Εθνών

thumb|220px|right|Η αφίσα με τις σημαίες των χωρών που συμβλήθηκαν στη Δήλωση των Ηνωμένων Εθνών (1942)
Η λεγόμενη Δήλωση ή Διακήρυξη των Ηνωμένων Εθνών ήταν η έγγραφη δήλωση ή διακήρυξη, που συμφωνήθηκε στις 1 Ιανουαρίου 1942 κατά τη διάρκεια της Διάσκεψης της Αρκάντια από 26 κυβερνήσεις, ισάριθμων εμπόλεμων εθνών με τις χώρες του Άξονα, που συνήλθε κατά τη διάρκεια του Β΄ Παγκόσμιο Πόλεμο, στην Ουάσιγκτον, εξ ου και η παράλληλη ονομασία Σύμφωνο της Ουάσιγκτον (1942).<br> 
Βασικό στοιχείο του συμφώνου αυτού ήταν ότι οι συμβαλλόμενοι αναλάμβαναν την υποχρέωση να μη κλείσουν χωριστή συνθήκη ειρήνης με τον Άξονα, θυμίζοντας κάτι αντίστοιχο των χωρών της Αντάντ με τις τότε Κεντρικές Δυνάμεις στον Α΄ Παγκόσμιο Πόλεμο. Η Δήλωση - Διακήρυξη αυτή απετέλεσε την ιστορική συνέχεια του Χάρτη του Ατλαντικού και τη βάση της δημιουργίας του ΟΗΕ, εξ ου και η επικρατούσα ονομασία της.
Ινδική υποήπειρος

Η Ινδική υποήπειρος ή η υποήπειρος είναι μια περιοχή της Ασίας, η οποία βρίσκεται ως επί το πλείστον στην Ινδική πλάκα και προεξέχει προς τα νότια στον Ινδικό Ωκεανό. Οι ορισμοί της έκτασης της στην Ινδική υποήπειρο διαφέρουν, αλλά συνήθως περιλαμβάνει τα βασικά εδάφη της Ινδίας, του Πακιστάν και του Μπανγκλαντές, συχνά περιλαμβάνονται επίσης, η Σρι Λάνκα, το Νεπάλ, το Μπουτάν και οι Μαλδίβες. Η περιοχή περιλαμβάνει μια μεγάλη ποικιλία από χώρες και καλείται από μια σειρά άλλα ονόματα, συμπεριλαμβανομένου αυτού της Νότιας Ασίας, ένα όνομα που είναι όλο και πιο δημοφιλές.
Κόλτον Χέινς

Ο Κόλτον Χέινς Λι (αγγλικά: "Colton Lee Haynes", 13 Ιουλίου 1988) είναι Αμερικανός ηθοποιός και μοντέλο. Στην ηλικία των δεκαπέντε, ζούσε στην Νέα Υόρκη και άρχισε να δουλεύει ως μοντέλο για την εταιρεία Abercrombie & Fitch. Αφού μετακόμισε στο Λος Άντζελες, Καλιφόρνια, άρχισε να ενεργεί στην τηλεόραση. Είναι γνωστός για τους ρόλους του ως Jackson Whittemore στην υπερφυσική δραματική σειρά "Teen Wolf" και Roy Harper στη σειρά "Arrow.".
Quaker Oats Company

Η Quaker Oats Company είναι μια αμερικανική εταιρεία τροφίμων ετερογενών δραστηριοτήτων, που έχει βάση στο Σικάγο. Από το 2001, ανήκει στην "PepsiCo".
Παλλαντιανή αρχιτεκτονική

Η Παλλαντιανή αρχιτεκτονική είναι ευρωπαϊκή τάση αρχιτεκτονικής προερχόμενη από και εμπνευσμένη από τα σχέδια του Βενετού αρχιτέκτονα Αντρέα Παλλάντιο (1508–1580). Αυτή που αναγνωρίζεται ως Παλλαντιανή αρχιτεκτονική σήμερα είναι μια εξέλιξη των αρχικών εμπνεύσεων του Παλλάντιο. Το έργο του Παλλάντιο βασιζόταν πολύ στη συμμετρία, την προοπτική και τα στοιχεία της επίσημης κλασσικής αρχιτεκτονικής ναών των Ελλήνων και των Ρωμαίων. Από τον 17ο αιώνα η ερμηνεία της κλασσικής αρχιτεκτονικής από τον Παλλάντιο υιοθετήθηκε ως το στιλ γνωστό σαν Παλλαντιανισμός. Συνέχισε να αναπτύσσεται μέχρι το τέλος του 18ου αιώνα.

Ο Παλλαντιανισμός έγινε βραχύβια δημοφιλής στη Βρετανία κατά τα μέσα του 17ου αιώνα, αλλά η άνθησή του ανακόπηκε από τον Εμφύλιο Πόλεμο και την επιβολή της λιτότητας που ακολούθησε. Στις αρχές του 18ου αιώνα επέστρεψε στη μόδα, όχι μόνο στην Αγγλία αλλά επίσης, με ευθεία επιρροή από τη Βρετανία, στην Πρωσσία. Ο Κόμης Φραντσέσκο Αλγκαρότι πιθανόν έγραψε στον Μπέρλινγτον από το Βερολίνο ότι πρότεινε στον Φρειδερίκο τον Μέγα να υιοθετηθεί στην Πρωσσία το αρχιτεκτονικό στιλ που ο Μπέρλινγκτον είχε εισαγάγει στην Αγγγλία but Knobelsdorff's opera house on the Unter den Linden, based on Campbell's Wanstead House, had been constructed from 1741. Αργότερα τον ίδιο αιώνα, όταν η τάση άρχισε να χάνει την εύνοια της Ευρώπης, γνώρισε μια ευδοκιμία στις Βρετανικές αποικίες στη Βόρεια Αμερική, με κορωνίδα παραδείγματα όπως το Ντρέιτον Χολ στη Νότια Καρολίνα, την βιβλιοθήκη Ρέντγουντ στο Νιούπορτ του Ρόουντ Άιλαντ, την Κατοικία Μόρις-Ζουμέλ στην πόλη της Νέα Υόρκης, το Χάμοντ-Χάργουντ Χάουζ στην Αννάπολις του Μέριλαντ, και το Μοντιτσέλλο και το Πόπλαρ Φόρεστ του Τόμας Τζέφερσον στη Βιρτζίνια.

Η τάση συνέχισε να είναι δημοφιλής στην Ευρώπη κατά τον 19ο και τον 20ό αιώνα, όπου συχνά εφαρμοζόταν στον σχεδιασμό δημόσιων και δημοτικών κτιρίων. Από το δεύτερο ήμισυ του 19ου αιώνα ήταν σε αντιπαλότητα με την Γοτθική αναβίωση, της οποίας οι οπαδοί, όπως ο Αουγκούστους Πούγκιν, ενθυμούμενοι τις καταβολές του Παλλάντιο στους αρχαίους ναούς, τον θεώρησαν πολύ παγανιστικό για την Προτεσταντική και την Αγγλοκαθολική λατρεία Παρόλα αυτά, ως αρχιτεκτονική τάση συνεχίζει να είναι δημοφιλής και να εξελίσσεται· τα αετώματα της, η συμμετρία και οι αναλογίες είναι ξεκάθαρα εμφανείς στο σχεδιασμό πολλών σύγχρονων κτιρίων σήμερα.
Ντι Σνάιντερ

Ο Ντι Σνάιντερ ("Daniel "Dee" Snider", 15 Μαρτίου 1955) είναι Αμερικανός τραγουδιστής της hard rock και heavy metal μουσικής σκηνής, γνωστός ως μέλος των Twisted Sister, στους οποίους εντάχθηκε το 1976. Μαζί τους γνώρισε επιτυχία την δεκαετία του '80 με τραγούδια όπως τα ""We're Not Gonna Take It" και "I Wanna Rock"", ενώ υπήρξε παρουσιαστής της εκπομπής "Heavy Metal Mania" του MTV και αργότερα του ριάλιτι "Growing Up Twisted" μαζί με την οικογένεια του.
War Child

Το War Child είναι το έβδομο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 14 Οκτωβρίου του 1974 στην Αμερική και δώδεκα ημέρες αργότερα στην Ευρώπη, μέσω της δισκογραφικής εταιρίας "Chrysalis Records". 

Οι πωλήσεις του συγκροτήματος παρέμειναν σε υψηλό επίπεδο, αφού ο δίσκος έφθασε στην δεύτερη θέση των τσαρτ του Billboard και έγινε χρυσός και σκαρφάλωσε στην τρίτη θέση των RPM Charts του Καναδά, ενώ παράλληλα το σινγκλ ""Bungle In The Jungle" ανέβηκε στο # 12 του Billboard Hot-100 και το # 4 στον Καναδά. Παρ' όλα αυτά, στην πατρίδα του συγκροτήματος το άλμπουμ δεν κατάφερε να μπει στο Top-10, όντας ο πρώτος δίσκος τους μετά το "Benefit"" του 1970 που δεν κατάφερε κάτι τέτοιο.

Κατά την διάρκεια της περιοδείας για την προώθηση του δίσκου, το συγκρότημα συνοδευόταν επί σκηνής από ένα κουαρτέτο εγχόρδων.

Οι κριτικές για τον δίσκο υπήρξαν μέτριες προς αρνητικές, με το "Allmusic" να του δίνει δυόμισι αστέρια με άριστα τα πέντε, το "Sputnik Music" μέσο όρο βαθμολογιών 3,2 / 5 και το "ProgArchives" 3,27 / 5.
Θεόδωρος Ξύδης

Ο Θεόδωρος Ξύδης (Πύργος Ηλείας, 1909 – Αθήνα, 1985) ήταν Έλληνας ποιητής και δοκιμιογράφος.
Κοινοβούλιο του Ηνωμένου Βασιλείου

Το Κοινοβούλιο του Ηνωμένου Βασιλείου της Μεγάλης Βρετανίας και της Βορείου Ιρλανδίας (αγγλικά: "Parliament of the United Kingdom of Great Britain and Northern Ireland"), κοινώς γνωστό ως "Κοινοβούλιο του Ηνωμένου Βασιλείου" ή Βρετανικό Κοινοβούλιο (British Parliament), αποτελεί το ανώτατο νομοθετικό σώμα στο Ηνωμένο Βασίλειο, στις εξαρτήσεις του βρετανικού Στέματος και στα βρετανικά υπερπόντια εδάφη. Είναι το μόνο που κατέχει νομοθετική υπεροχή και απόλυτη εξουσία έναντι όλων των άλλων πολιτικών οργάνων στο Ηνωμένο Βασίλειο και τα εδάφη του. Επικεφαλής του είναι ο Κυρίαρχος του Ηνωμένου Βασιλείου (σήμερα η Βασίλισσα Ελισάβετ Β΄) και έδρα του αποτελούν τα Ανάκτορα του Ουεστμίνστερ στο Γουέστμινστερ του Λονδίνου.

Το Κοινοβούλιο αποτελείται από δύο σώματα, την άνω βουλή (Βουλή των Λόρδων) και την κάτω βουλή (Βουλή των Κοινοτήτων). Ο Κυρίαρχος αποτελεί το τρίτο συστατικό του νομοθετικού συστήματος (Βασίλισσα στο Κοινοβούλιο). Η Βουλή των Λόρδων περιλαμβάνει δύο διαφορετικούς τύπους μελών: τους Πνευματικούς Λόρδους (τους ανώτερους επισκόπους της Εκκλησίας της Αγγλίας) και τους Κοσμικούς Λόρδους (μέλη του σώματος των ευπατρίδων) τα μέλη του οποίου δεν εκλέγονται με καθολική ψηφοφορία, αλλά διορίζονται από τον Κυρίαρχο κατόπιν συμβουλής του πρωθυπουργού. Πριν από τη σύσταση του Ανωτάτου Δικαστηρίου τον Οκτώβριο του 2009, η Βουλή των Λόρδων ασκούσε και τη δικαστική εξουσία μέσω του νόμου των Λόρδων.

Η Βουλή των Κοινοτήτων είναι ένα δημοκρατικά εκλεγμένο σώμα με θητεία τουλάχιστον πέντε έτη. Τα δύο σώματα συνεδριάζουν σε ξεχωριστές αίθουσες των ανακτόρων του Ουεστμίνστερ (κοινώς γνωστά ως τα κτίρια του Κοινοβουλίου) στο Λονδίνο. Με τη συνταγματική συνθήκη, όλοι οι υπουργοί της κυβέρνησης, συμπεριλαμβανομένου του Πρωθυπουργού, είναι μέλη της Βουλής των Κοινοτήτων - ή, πιο σπάνια, της Βουλής των Λόρδων - και ως εκ τούτου είναι υπόλογοι στους αντίστοιχους κλάδους της νομοθετικής εξουσίας.
Βαμπέτα

Ο "Βαμπέτα", γεννημένος ως Μάρκος Αντρέ Μπατίστα ντος Σάντος, (γεννημένος στις 13 Μαρτίου 1974, στη Ναζαρέ) είναι πρώην Βραζιλιάνος διεθνής ποδοσφαιριστής και νυν προπονητής της Γκρέμιο Οσάσκο. Αγωνιζόταν στο χώρο της μεσαίας γραμμής. Αγωνίστηκε με τα χρώματα της Βραζιλίας από το 1998 ως το 2002, κατακτώντας το Κόπα Αμέρικα του 1999 και το Παγκόσμιο Κύπελλο του 2002.

Το "Vampeta", το ψευδώνυμό του, είναι συνδυασμός των λέξεων "vampiro" (πορτογαλική εκδοχή του βρικόλακα) και "capeta" (πορτογαλική αργκό εκδοχή του διαβόλου).
Mikel Coffee Company

Η Mikel Coffee Company είναι ελληνική αλυσίδα καταστημάτων καφεστίασης, με έδρα στην Ελλάδα. Η πορεία της ξεκίνησε το 2008 από την κεντρική Ελλάδα και συγκεκριμένα την πόλη της Λάρισας και έκτοτε γνώρισε γρήγορη ανάπτυξη. Σήμερα λειτουργούν πάνω από 290 καταστήματα σε 14 χώρες.
Πλατεία της Καμπάνας

Η Πλατεία της Καμπάνας είναι πλατεία στο Αργοστόλι Κεφαλονιάς.

Οι ιστορικοί αναφέρουν ότι κτίστηκε την κυριαρχική εποχή της Γαληνοτάτης Δημοκρατίας των Ενετών στα Ιόνια Νησιά (1500-1797) και βρίσκεται προς το τέλος του Λιθοστρώτου, που τότε ονομαζόταν οδός Κρανίων. Οι Ενετοί ήθελαν να λέγεται πλατεία του Αγίου Μάρκου, αλλά επικράτησε ως «Πλατεία τση Καμπάνας» επειδή εκεί υπάρχει μέχρι και σήμερα ένα κτίσμα ψηλότερο από όλα τα γύρω κτίρια που στην κορυφή του έχει ένα ρολόι και μια σιδερένια κατασκευή από την οποία κρεμόταν μια καμπάνα. Η Πλατεία Καμπάνας και ο Πύργος του Ρολογιού αποτελούν προστατευόμενα μνημεία υπό την αρμοδιότητα της Υπηρεσίας Νεωτέρων Μνημείων και Τεχνικών Έργων Ιονίων Νήσωντου Υπουργείου Πολιτισμού και Αθλητισμού.
Solitude Aeturnus

Οι Solitude Aeturnus είναι αμερικανικό doom metal συγκρότημα, το οποίο δημιουργήθηκε στο Άρλινγκτον του Τέξας το 1987, από τον κιθαρίστα Τζον Πέρεζ.
Λίμνη Μπούδι

Η Λίμνη Μπούδι (ισπανικά: "Lago Budi", : [ˈbuði]) προέρχεται από την Μαπουντούνγκουν λέξη "Füzi" που σημαίνει αλάτι, είναι μια παλιρροιακή λίμνη του υφάλμυρου νερού που βρίσκεται κοντά στην ακτή της περιοχής Αραουκανία, στη νότια Χιλή. Η λίμνη είναι μέρος των ορίων μεταξύ των κοινοτήτων της Σααβέδρα και του Τεοδόρο Σμιτ

Η λίμνη Μπούδι είναι μεταξύ των λίγων λιμνών της δυτικής ακτής της Αμερικής που έχουν τις εποχιακές εισροές του θαλάσσιου νερού. Μια άλλη διαφορά με πολλές χιλιανές λίμνες είναι ότι η λίμνη Μπούδι δεν είναι παγετώδους προέλευσης και δεν βρίσκεται στην οροσειρά των Άνδεων.

Η λίμνη σχηματίστηκε από τεκτονικές κινήσεις και ευστατικές μεταβολές στάθµης θάλασσας.
Διεθνές Αεροδρόμιο του Ελσίνκι

Το Διεθνές Αεροδρόμιο του Ελσίνκι ( IATA : HEL, ICAO : EFHK? Φινλανδικά : Ελσίνκι-Vantaan lentoasema, Σουηδικά : Ελσίνκι-Βάντα flygplats) είναι το κύριο διεθνές αεροδρόμιο της μητροπολιτικής περιοχής του Ελσίνκι και της Φινλανδίας με περίπου 16 εκατομμύρια επιβάτες ετησίως. Χρησιμεύει ως κομβικό σημείο (έδρα) για την Finnair, τον φινλανδικό αερομεταφορέα, καθώς και ως βάση για τις αεροπορικές εταιρείες Blue1, Norwegian Air Shuttle και Flybe των Βορείων Χωρών. Το αεροδρόμιο βρίσκεται στην πόλη της Βαντάα (Vantaa), περίπου 5 χιλιόμετρα δυτικά της Τικουρίλα (Tikkurila), το κέντρο της Vantaa, και 9,2 ναυτικά μίλια (17,0 χιλιόμετρα) βόρεια του κέντρου της πόλης του Ελσίνκι.

Βαντάα
Βαντάα
Σίντι Κρόφορντ

Η Σύνθια Αν Κρόφορντ ("Cynthia Ann "Cindy" Crawford", 20 Φεβρουαρίου 1966), γνωστή ως Σίντι Κρόφορντ, είναι Αμερικανίδα ηθοποιός και μοντέλο. Η επιτυχία της στο μόντελινγκ την έκανε μια διεθνή διασημότητα, που της έδωσαν ρόλους στην τηλεόραση και τον κινηματογράφο. Το 1995 το περιοδικό Forbes την ονόμασε το πιο ακριβοπληρωμένο μοντέλο στον πλανήτη. Έχει ονομαστεί ως μια από τις πιο σέξυ γυναίκες όλων των εποχών από διάφορες λίστες και περιοδικά, όπως αυτή του Men's Health. Είναι γνωστή για την ελιά ακριβώς πάνω από τα χείλη της και έχει εμφανιστεί σε εκατοντάδες εξώφυλλα κατά την διάρκεια της καριέρας της.
The Singles 1991–1996

Το The Singles 1991–1996 είναι box-set του αμερικάνικου heavy metal συγκροτήματος Pantera, το οποίο κυκλοφόρησε στις 23 Σεπτεμβρίου του 1996 από την "WEA Australia" αποκλειστικά στην Αυστραλία. Αποτελείται από έξι CD σινγκλ του συγκροτήματος τα οποία κυκλοφόρησαν από το 1991 μέχρι το 1996.

Στα σινγκλ περιέχονται ζωντανά ηχογραφημένες εκτελέσεις από το "Monsters Of Rock" της Μόσχας στις 28 Σεπτεμβρίου 1991 και από το "Brixton Academy" του Λονδίνου στις 12 Σεπτεμβρίου 1994.

Η συλλογή σκαρφάλωσε στο Top-40 των αυστραλιανών τσαρτ.
Παναγιώτης Κατσάρος

Ο Παναγιώτης Κατσάρος (1935) είναι Έλληνας πολιτικός.
Τάσος Βασιλείου

Ο Τάσος Βασιλείου (Νίκαια Αττικής, 1938-2018) ήταν Έλληνας διεθνής ποδοσφαιριστής που αγωνιζόταν ως αμυντικός.
Vulnicura

μικρογραφία|δεξιά|Το εξώφυλλο της φυσικής deluxe έκδοσης του "Vulnicura".Το Vulnicura είναι το ένατο άλμπουμ της Björk. Παραγωγοί ήταν η ίδια, ο Arca και ο The Haxan Cloak. Κυκλοφόρησε στις 20 Ιανουαρίου 2015 από την One Little Indian Records. Η Björk είπε ότι το άλμπουμ εκφράζει τα συναισθήματα της μετά το χωρισμό της από τον καλλιτέχνη Matthew Barney. Το άλμπουμ θα κυκλοφορούσε αρχικά τον Μάρτιο του 2015 σε συνδυασμό με το βιβλίο "Björk: Archives" και μια έκθεση για την καριέρα της Björk στο Μουσείο Μοντέρνας Τέχνης στη Νέα Υόρκη, αλλά μετά την παράνομη κυκλοφορία του στο ίντερνετ κυκλοφόρησε 2 μήνες πιο γρήγορα.
Διεθνές Αεροδρόμιο Πήρσον του Τορόντο

Το Διεθνές Αεροδρόμιο Πήρσον του Τορόντο (, IATA : YYZ, ICAO : CYYZ) είναι ένα διεθνές αεροδρόμιο που εξυπηρετεί την πόλη του Τορόντο στο Οντάριο του Καναδά, καθώς επίσης την ευρύτερη μητροπολιτική περιοχή με συνολικό πληθυσμό 8,7 εκατομμυρίων κατοίκων. Το αεροδρόμιο βρίσκεται 22,5 χιλιόμετρα βορειοδυτικά του κέντρου της πόλης του Τορόντο, στην παρακείμενη πόλη της Μισισάουγκα. Το αεροδρόμιο ονομάστηκε προς τιμήν του Λέστερ Πήρσον, που υπήρξε Καναδός πρωθυπουργός και προσωπικότητα βραβευμένης με νόμπελ Ειρήνης.

Το Πήρσον είναι το μεγαλύτερο και πιο πολυσύχναστο αεροδρόμιο στον Καναδά. Το 2014, το αεροδρόμιο εξυπηρέτησε πάνω από 38,5 εκατομμύρια επιβάτες και πάνω από 430.000 αεροσκάφη χρησιμοποίησαν το αεροδρόμιο το 2013 για τις ανταποκρίσεις τους. Κατέχει σε παγκόσμιο επίπεδο, την 35η θέση στον κατάλογο με τα πιο πολυσύχναστα αεροδρόμια σε συνολική επιβατική κίνηση, την 24η θέση σε διεθνή κίνηση επιβατών και τη 15η θέση σε αριθμό πτήσεων. Το αεροδρόμιο αποτελεί σημαντική πύλη εισόδου για την πτήσεις με προορισμό τη Βόρεια Αμερική, αφού κατέχει τη δεύτερη θέση στη κίνηση επιβατών, μετά το Διεθνές Αεροδρόμιο Κένεντι. 

Το αεροδρόμιο είναι κύριος κόμβος της Air Canada. Είναι επίσης, σημαντικός κόμβος για τους επιβάτες της καναδικής επιβατικής αεροπορικής εταιρίας WestJet και της εμπορικής αμρικανικής αεροπορικής εταιρείας FedEx Express. Χρησιμοποιείται με μεγάλο αριθμό πτήσεων από τις καναδικές αεροπορικές εταιρίες Air Transat και την Sunwing Airlines. Την ευθύνη λειτουργίας του αεροδρομίου έχει η Αεροπορική Αρχή Μείζονος Τορόντο (Greater Toronto Aviation Authority, GTAA) και είναι ένα από τα οκτώ καναδικά αεροδρόμια που πληρούν τις αμερικανικές προϋποθέσεις εισόδου για επιβάτες πτήσεων με προηγούμενο προορισμό εκτός των Ηνωμένων Πολιτειών.

Από το αεροδρόμιο αναχωρούν πτήσεις προς τις μεγαλύτερες και τις μικρότερες πόλεις των επαρχιών και των εδαφών του Καναδά. Συνολικά, 75 αεροπορικές εταιρείες δραστηριοποιούνται στο διεθνές αεροδρόμιο και το συνδέουν με πάνω από 155 διεθνείς προορισμούς προς όλο τον κόσμο. Το Πήρσον είναι μαζί με το Κένεντυ, τα μόνα αεροδρόμια στη Βόρεια Αμερική με απευθείας πτήσεις και στις έξι κατοικημένες ηπείρους.

Τοροντο
Τοροντο
Βασίλης Μπεκίρης

Ο Βασίλης Μπεκίρης είναι Έλληνας πολιτικός.

Γεννήθηκε το 1936 στην Κάτω Αχαΐα. Σπούδασε νομικά στο Αριστοτέλειο Πανεπιστήμιο Θεσσαλονίκης και πολιτικές επιστήμες στην τότε Πάντειο Σχολή Πολιτικών Επιστημών (σημερινό Πάντειο Πανεπιστήμιο).

Άσκησε τη δικηγορία στην πόλη των Πατρών. Τη δεκαετία του 1960, ήταν αρχηγός της Νεολαίας ΕΡΕ (ΕΡΕΝ) Αχαΐας και διευθυντής του πολιτικού γραφείου του Παναγιώτη Κανελλόπουλου.

Διετέλεσε βουλευτής Αχαΐας με τη Νέα Δημοκρατία από το 1974 μέχρι το 1996, και χρημάτισε υφυπουργός Εθνικής Παιδείας και Θρησκευμάτων από τον Απρίλιο του 1990 μέχρι τον Δεκέμβριο του 1992.
Jay Jay French

Ο Jay Jay French είναι Αμερικανός κιθαρίστας, μάνατζερ και παραγωγός της hard rock και heavy metal μουσικής σκηνής, γνωστός ως ιδρυτικό μέλος των Twisted Sister.
Demokratia

Η Demokratia (δηλ. "Δημοκρατία") υπήρξε εβδομαδιαία εφημερίδα στην αλβανική γλώσσα με τόπο έκδοσης το Αργυρόκαστρο. Πρωτοκυκλοφόρησε το 1925 με εκδότη και διευθυντή τον Τζέβατ Καλλαγζίου (Xhevat Kallajxhiu). Η ιδιαιτερότητα της εφημερίδας, η οποία είχε αρκετούς αναγνώστες, ήταν ότι προσπαθούσε να ακολουθήσει μια «ανεξάρτητη» πολιτική γραμμή.

Τον Δεκέμβριο του 1928, η εφημερίδα "Demokratia" αποτέλεσε η πλατφόρμα προώθησης του "Νεοαλβανισμού", μιας κοινωνικής και φιλοσοφικής κίνησης με πρωτεργάτες τους Μπράνκο Μερτζάνι (Branko Merxhani) και Βαντζέλ Κότσα (Vangjel Koça).
Minstrel in the Gallery

Το Minstrel in the Gallery είναι το όγδοο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 5 Σεπτεμβρίου του 1975 στην Βρετανία και τρεις ημέρες αργότερα στην Αμερική, μέσω της δισκογραφικής εταιρίας "Chrysalis Records".
Αστυνομία του Σίτι του Λονδίνου

Η Αστυνομία του Σίτι του Λονδίνου (αγγλικά: "City of London Police") είναι περιφερειακή αστυνομική δύναμη, υπεύθυνη για την επιβολή του νόμου στο Σίτι του Λονδίνου συμπεριλαμβανομένων των Μιντλ και Ίνερ Τεμπλ. Την ευθύνη για την επιβολή του νόμου στο υπόλοιπο Μείζον Λονδίνο, στα περίχωρα του Σίτι, έχει η Μητροπολιτική Αστυνομία, η οποία αποτελεί ξεχωριστή υπηρεσία. Το Σίτι του Λονδίνου, το οποιο αποτελεί πλέον κυρίως οικονομική και επιχειρηματική περιοχή με μικρό μόνιμο πληθυσμό, αλλά μεγάλο αριθμό εργατικού δυναμικού που εισέρχεται στην περιοχή, είναι το ιστορικό κέντρο του Λονδίνου, και έχει διαφορετική διοικητική ιστορία από εκείνη της μητρόπολης, εξ ού και η ξεχωριστή αστυνομική του δύναμη.

Το Σίτι του Λονδίνου έχει μόνιμο πληθυσμό περίπου 7.400 κατοίκους. Καθημερινά εισέρχονται περίπου 300.000 άνθρωποι εντός της πόλης με επιπλέον 300.000 αυτοκίνητα να περνούν μέσα από το "Square Mile" κάθε μέρα, μαζί με χιλιάδες τουρίστες.

Η αστυνομική αρχή είναι το Κοινό Συμβούλιο της πόλης, και σε αντίθεση με άλλες περιφερειακές δυνάμεις στην Αγγλία και την Ουαλία, δεν υπάρχει εκλεγμένος επίτροπος προς αντικατάσταση της αστυνομικής αρχής, με βάση τη μεταρρύθμιση της αστυνομίας και της Κοινωνικής Πράξης Ευθύνης του 2011.

Απασχολεί 1.310 εργαζόμενους, συμπεριλαμβανομένων 750 αστυνομικών πλήρους απασχόλησης, 70 Ειδικών Χωροφυλάκων και 39 αξιωματικών της αστυνομίας προς υποστήριξη της κοινότητας, με τρία αστυνομικά τμήματα (στη Wood Street, στο Snow Hill, και στη Bishopsgate). Η Αστυνομία του Σίτι του Λονδίνου είναι η μικρότερη περιφερειακή αστυνομική δύναμη στην Αγγλία και την Ουαλία, τόσο από γεωγραφική όσο και από πληθυσμιακή άποψη.
Βασιλιάς της Βαυαρίας

Βασιλιάς της Βαυαρίας ήταν το αξίωμα των μοναρχών του Βασιλείου της Βαυαρίας, το οποίο κρατούσε ο επικεφαλής του Οίκου των Βίττελσμπαχ. Το βασίλειο σχηματίστηκε το 1806 και διαλύθηκε το 1918, ως αποτέλεσμα του Α΄ Παγκοσμίου Πολέμου.
Υποψηφιότητα Λαϊκής Ενότητας

Η Υποψηφιότητα Λαϊκής Ενότητας (κατ. "Candidatura d'Unitat Popular") είναι ένα ριζοσπαστικό αριστερό κόμμα της Καταλονίας το οποίο τάσσεται υπέρ της ανεξαρτησίας της Καταλονίας, ενώ δραστηριοποιείται και στο σύνολο των Καταλανικών Χωρών. Το κόμμα δραστηριοποιείται παραδοσιακά σε επίπεδο δήμων και αποτελείται από ανεξάρτητους υποψήφιους που συμμετέχουν στις τοπικές εκλογές στην παράταξη αυτή.

Το 2012, το κόμμα κατήλθε για πρώτη φορά σε εκλογές για το Καταλανικό Κοινοβούλιο, κερδίζοντας 3 από τις συνολικά 135 έδρες του Καταλανικού Κοινοβουλίου.
Cronos Airlines

Η Cronos Airlines (IATA: C8, ICAO: CRA) είναι μια περιφερειακή αεροπορική εταιρεία με έδρα το Μάλαμπο, Ισημερινή Γουινέα. Η κύρια βάση της είναι το Διεθνές Αεροδρόμιο Μάλαμπο.

Η αεροπορική εταιρεία, είναι στον κατάλογο των αερομεταφορέων που έχουν απαγορευτεί στην Ευρωπαϊκή Ένωση.
Πετσάκοι Αχαΐας

Άποψη του χωριού Πετσάκοι Αχαΐας. Λήψη στις [[27 Ιανουαρίου|27/01]]/[[2018]].
Οι Πετσάκοι είναι ορεινό χωριό του Νομού Αχαΐας, το οποίο από 1/1/2011 αποτελεί Τοπική Κοινότητα της Δημοτικής Ενότητας Καλαβρύτων του «καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Πετσάκων της πρώην Επαρχίας Καλαβρύτων, ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Καλαβρύτων.

Ο πληθυσμός του χωριού σύμφωνα με την Απογραφή του 2011 ανέρχεται σε 168 κάτοικοι. Στην ομώνυμη Τοπική Κοινότητα υπάγεται επίσης και ο οικισμός Μπόσι.

Είναι χτισμένο σε υψόμετρο 870 μέτρων περίπου, στις πλαγιές του όρους Σκεπαστό, βορειοδυτικά των Καλαβρύτων.
Λάκι Λουτσιάνο

Ο Λάκι Λουτσιάνο ("Charles "Lucky" Luciano", 24 Νοεμβρίου 1897 - 26 Ιανουαρίου 1962), γεννημένος ως Σαλβατόρε Λουκάνια ("Salvatore Lucania"), ήταν Σικελός γκάνγκστερ. Ο Λουτσιάνο θεωρείται ο πατέρας του σύγχρονου οργανωμένου εγκλήματος στις Η.Π.Α., μοιράζοντας τη Νέα Υόρκη σε πέντε διαφορετικές οικογένειες της Μαφίας και ιδρύοντας την πρώτη Επιτροπή. Επίσης είχε καθοριστικό ρόλο στην ανάπτυξη του Εθνικού Συνδικάτου Εγκλήματος στις Ηνωμένες Πολιτείες.
Δημοπρατήριο Αθηνών

Το Δημοπρατήριο Αθηνών είναι πρατήριο που λειτουργεί κατά μήκος της εμπορικής οδού Ηφαίστου, στο ιστορικό τρίγωνο της παλαιάς πόλης των Αθηνών. Ξεκινάει από την πλατεία του Μοναστηρακίου, αναπτύσσεται παραλλήλως της Ερμού και διέρχεται από την Πλατεία Αβησσυνίας όπου πραγματοποιείται υπαίθριο παζάρι παλαιοπωλών, για να καταλήξει στην εμπορική Στοά του Αττάλου στο Θησείο. Φημίζεται για τα πιο οικονομικά προϊόντα που προσφέρει στους κατοίκους και τους επισκέπτες της πόλης συγκριτικά με την Ερμού, όπως ενδεικτικά είδη ρουχισμού, ταξιδιωτικά, στρατιωτικά και τουριστικά είδη καθώς αναπτύσσεται βορείως της τουριστικής οδού Αδριανού.

Ενδιαφέροντα γειτονικά τοπόσημα θεωρούνται το Τζαμί Τζισταράκη, η Βιβλιοθήκη του Αδριανού , η Αρχαία Αγορά της Αθήνας και η Ρωμαϊκή Αγορά στην Πλάκα, ενώ σε κοντινή απόσταση βρίσκεται η Βαρβάκειος συνοικιακή αγορά στην Αθηνάς. Το πρατήριο είναι προσβάσιμο μέσω του Σταθμού του Μοναστηρακίου και θεωρείται τουριστικό πέρασμα από τα γειτονικά κέντρα εστίασης της περιοχής, στην καρδιά του αθηναϊκού εμπορίου, παρουσιάζοντας λαογραφικό ενδιαφέρον διαχρονικά.

Κατηγορία:Αθήνα
Σοβιετική Σοσιαλιστική Δημοκρατία της Ουκρανίας

Η Σοβιετική Σοσιαλιστική Δημοκρατία της Ουκρανίας (συντομογραφία: ΣΣΔ Ουκρανίας, ουκρανικά: "Українська Радянська Соціалістична Республіка", "Українська РСР", ρωσικά: "Украинская Советская Социалистическая Республика", "Украинская ССР") Σοβιετική Σοσιαλιστική Δημοκρατία, μία από τις δεκαπέντε που συγκροτούσαν την ΕΣΣΔ από την δημιουργία της μέχρι και την διάλυση της το 1991. Η ΣΣΔ Ουκρανίας ήταν ιδρυτικό μέλος του ΟΗΕ, αλλά εκπροσωπούνταν στις εξωτερικές υποθέσεις από την ΕΣΣΔ. Μετά την διάλυση της ΕΣΣΔ μετασχηματίστηκε στο σημερινό κράτος της Ουκρανίας

Στα 72 χρόνια της ύπαρξης της, τα σύνορα της ΣΣΔ μεταβλήθηκαν πολλές φορές: μεγάλο μέρος των δυτικών εκτάσεων της χώρας ανήκε στην Πολωνία μέχρι το 1939, ενώ η Κριμαία ανήκε στην Ρωσία μέχρι το 1954. Αρχικά πρωτεύουσα ήταν το Χάρκοβο, όμως το 1934 η έδρα της κυβέρνησης μεταφέρθηκε στο Κίεβο, το οποίο παραμένει μέχρι σήμερα η πρωτεύουσα της ανεξάρτητης Ουκρανίας.

Γεωγραφικά η ΣΣΔ Ουκρανίας συνόρευε στα ανατολικά με την ΣΣΔ Μολδαβίας, στον βορά με την ΣΣΔ Λευκορωσίας, βόρεια και ανατολικά με την Ρωσική ΣΟΣΔ και στα δυτικά με την Τσεχοσλοβακία και την Πολωνία. Στο νότο βρέχονταν από την Μαύρη Θάλασσα. Βάσει της απογραφής του 1989, ο πληθυσμός ανέρχονταν σε 51.706.746 κατοίκους.
Στρατοπολιτικόν Σύστημα Σάμου

Το Στρατοπολιτικόν Σύστημα Σάμου ή Στρατοπολιτικός Διοργανισμός της Νήσου Σάμου ήταν ο συνταγματικός χάρτης της Σάμου, ο οποίος είχε συνταχθεί από τον Λυκούργο Λογοθέτη κατά τη διάρκεια της επανάστασης του 1821.
Οδός Παναγή Τσαλδάρη

Η Οδός Παναγή Τσαλδάρη είναι ιστορικός δρόμος στην 1η δημοτική ενότητα της πόλης της Αθήνας με αρχική ονομασία Οδός Πειραιώς. Έχει μήκος περίπου 1 χιλιομέτρου. Εντάσσεται στο ρυμοτομικό πλέγμα του πολεοδομικού σχεδίου που εφαρμόστηκε βόρεια της παλαιάς πόλης, αναπτυσσόμενη περιμετρικά του ιστορικού κέντρου, παραλλήλως της Αγίου Κωνσταντίνου η οποία οδηγεί στη Λεωφόρο Αθηνών και έναντι των οδών Ακαδημίας και Σταδίου στα ανατολικά. Η ονομασία του δρόμου προέρχεται από τον πολιτικό Παναγή Τσαλδάρη, ο οποίος υπήρξε πρωθυπουργός της Ελλάδος μεταξύ 1932 και 1935.

Ο δρόμος ξεκινά από την Ομόνοια και διέρχεται από την Πλατεία Κουμουνδούρου και τον αρχαιολογικό χώρο του Κεραμεικού, για να καταλήξει στη Οδό Πειραιώς μετά τη διακλάδωση με την Ιερά Οδό στον ηλεκτρικό σιδηρόδρομο στο Γκάζι και το Θησείο.

Ο δρόμος διαχωρίζει νοητά την οικιστική και εμπορική ζώνη των Αθηνών στα ανατολικά από την παραγωγική ζώνη στα δυτικά, όπου αναπτύχθηκαν το Μεταξουργείο και το Γκάζι, με τις πιο οχλούσες χρήσεις να εκτοπίζονται δυτικά στα σύνορα με το συγκρότημα του Πειραιά, με αποτέλεσμα πολλές ιστορικές βιομηχανίες να εντοπίζονται μέχρι και σήμερα στη Λεωφόρο Πειραιώς, καθώς και τουριστικά καταλύματα για τους επισκέπτες της πόλης. Σημεία ενδιαφέροντος αποτελούν η Δημοτική Πινακοθήκη Αθηνών και ο Άγιος Γεώργιος, ενώ στην Παναγή Τσαλδάρη στεγάζεται και το Κέντρο υποδοχής και αλληλεγγύης του Δήμου Αθηναίων.
Μπαζ Όλντριν

Ο Μπαζ Όλντριν (αγγλ.: "Buzz Aldrin", γεννημένος ως "Edwin Eugene Aldrin Jr.", 20 Ιανουαρίου 1930) είναι Αμερικανός μηχανικός και πρώην αστροναύτης. Υπήρξε ο δεύτερος άνθρωπος στην Ιστορία που περπάτησε πάνω στη Σελήνη, ως μέλος της αποστολής "Απόλλων 11", της πρώτης επανδρωμένης αποστολής που έφθασε στην επιφάνεια της Σελήνης. Πάτησε το πόδι του πάνω στο σεληνιακό έδαφος στις 03:15:16 (UTC) της 21ης Ιουλίου 1969, 19 λεπτά μετά τον Νηλ Άρμστρονγκ.
Σαμ Χιούστον

Ο Σαμ Χιούστον ("Samuel "Sam" Houston", 2 Μαρτίου 1793 - 26 Ιουλίου 1863) ήταν Αμερικανός πολιτικός και στρατιωτικός, γνωστός για το ρόλο του στην ένταξη του Τέξας στις Ηνωμένες Πολιτείες ως Πολιτεία.
The Being

Το «The Being» είναι b-movie τρόμου σκηνοθετημένο και γραμμένο από την σκηνοθέτη Τζάκι Κονγκ. Πρωταγωνιστούν οι Μάρτιν Λαντάου, Μάριαν Γκόρντον, Τζόσε Φερρέρ, Ντόροθι Μαλόουν καθώς και ο παραγωγός ταινιών χαμηλού προϋπολογισμού Μπιλ Όσκο, ο οποίος εμφανίζεται με το ψευδώνυμο "Ρεξ Κολτρέιν". Η ταινία επικεντρώνεται σε έναν ντετέκτιβ που προσπαθεί να λύσει μια σειρά από αποτρόπαια εγκλήματα και εξαφανίσεις. Ήταν η πρώτη ταινία της Τζάκι Κόνγκ, η οποία σκηνοθέτησε πολλές άλλες ταινίες του ίδιου είδους, συμπεριλαμβανομένου και του Blood Diner, το οποίο έγινε μια αγαπημένη b-movie.
Πλατεία Κοτζιά

Η Πλατεία Κοτζιά ή επίσημα Πλατεία Εθνικής Αντίστασης (Πράξη υπ’ αριθμ. 724/1977 του Δημοτικού Συμβουλίου Αθηναίων), για να τιμηθεί η αντίσταση του ελληνικού λαού κατά την περίοδο της Κατοχής (1941-1944), είναι κεντρική πλατεία της Αθήνας. Βρίσκεται στην πρώτη δημοτική ενότητα της πόλης, επί της οδού Αθηνάς, έναντι του Δημαρχιακού Μεγάρου και σε κοντινή απόσταση από τη Βαρβάκειο αγορά. Οφείλει την ονομασία της στον δήμαρχο Αθηναίων Κωνσταντίνο Κοτζιά. 

Η περιοχή άρχισε να διαμορφώνεται σε πλατεία μετά το 1850, με αρχικό όνομα Πλατεία Λουδοβίκου, από το όνομα του πατέρα του Όθωνα. Στη δεκαετία του 1870 άρχισε να κατασκευάζεται εκεί το Δημοτικό Θέατρο και έκτοτε η πλατεία πήρε και το όνομά του. Το θέατρο κατεδαφίστηκε το 1939 επί δημαρχίας Κοτζιά, παρά τις έντονες διαμαρτυρίες. Μεταπολεμικά, πήρε το όνομα του Κοτζιά, με το οποίο είναι και σήμερα γνωστή, ενώ το 1977 ονομάστηκε Εθνικής Αντίστασης. 

Γύρω από την πλατεία βρίσκονται κτίρια υπηρεσιών και γραφείων, όπως τα νέα κεντρικά γραφεία της Εθνικής Τράπεζας, καθώς και ιστορικά κτήρια όπως το μέγαρο Μελά, το μέγαρο Σταύρου (το παλαιό κτίριο όπου και στεγάζεται η Εθνική Τράπεζα), κ.α. Σε κοντινή απόσταση βρίσκονται οι οδοί Αιόλου και Σοφοκλέους όπου βρίσκεται το παλαιό κτίριο του Χρηματιστηρίου των Αθηνών. 

Στην πλατεία έχει κατασκευαστεί υπόγειος σταθμός αυτοκινήτων. Κατά την κατασκευή του εντοπίστηκε τμήμα του αρχαίου δρόμου από την Αθήνα προς τις Αχαρνές, νεκροταφείο και εργαστήρια. Από όλα αυτά διατηρούνται ορατά σε μέρος της πλατείας ένα τμήμα του δρόμου και υπολείμματα από τάφους και εργαστήρια.
Σοβιετική Σοσιαλιστική Δημοκρατία της Μολδαβίας

thumb|right|250px|Η σημαία της Σοβιετικής Σοσιαλιστικής Δημοκρατίας της Μολδαβίας.
Η Σοβιετική Σοσιαλιστική Δημοκρατία της Μολδαβίας (συντομογραφία: ΣΣΔ Μολδαβίας, γνωστή και με την συντομογραφία Μολδαβική ΣΣΔ εκ του Μολδαβική Σοβιετική Σοσιαλιστική Δημοκρατία, μολδαβικά/ρουμανικά: "Република Советикэ Сочиалистэ Молдовеняскэ" ή "Republica Sovietică Socialistă Moldovenească", ρωσικά: "Молда́вская Сове́тская Социалисти́ческая Респу́блика") ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. Σχηματίσθηκε στις 2 Αυγούστου 1940, από περιοχές της Βεσσαραβίας που ανήκαν προηγουμένως στην Ρουμανία και τα εδάφη της Αυτόνομης ΣΣΔ Μολδαβίας, που μέχρι πρότινος ανήκε στην ΣΣΔ Ουκρανίας. 

Συνόρευε με την ΣΣΔ Ουκρανίας σε βορρά, ανατολή και νότο, ενώ στα δυτικά συνόρευε με την Ρουμανία. Πρωτεύουσα ήταν το Κισινάου. Στις 21 Μαΐου 1991, η ονομασία άλλαξε από ΣΣΔ Μολδαβίας σε Δημοκρατία της Μολδαβίας. Η χώρα αποσχίσθηκε από την καταρρέουσα ΕΣΣΔ και έγινε ανεξάρτητο κράτος στις 27 Αυγούστου 1991. Η ανεξαρτησία της Μολδαβίας αναγνωρίστηκε διεθνώς στις 26 Δεκεμβρίου 1991 με την διάλυση της Σοβιετικής Ένωσης. Η σημαία της Μολδαβικής ΣΣΔ αποτελούταν από δύο κόκκινες γραμμές και μια πράσινη στη μέση, με ένα σφυροδρέπανο και το χαρακτηριστικό κόκκινο αστέρι πάνω αριστερά. Αυτή η σημαία χρησιμοποιείται και από το μη αναγνωρισμένο κράτος της Υπερδνειστερίας, με τη διαφορά ότι το πράσινο είναι σκουρότερο.
Χουλιέτα Καρδινάλι

Η Χουλιέτα Καρδινάλι ("Julieta Cardinali") ισπανική : [xuˈljeta karðiˈnali], γεννημένη στις 21 Οκτωβρίου 1977 στο Μπουένος Άιρες είναι αργεντινή ηθοποιός της ταινίας και της τηλεόρασης.
Βασίλειος Ε. Βεκιαρέλλης

Ο Βασίλειος Ε. Βεκιαρέλλης (1887 - 1944) ήταν Έλληνας δημοσιογράφος και λογοτέχνης.
Μίλτον Άβερι

Ο Μίλτον Άβερι (7 Μαρτίου 1885–3 Ιανουαρίου 1965) είναι αμερικανός ζωγράφος. Αν και σπούδασε για μικρό διάστημα στη Connecticut League of Art στο Χάρτφορντ, υπήρξε σε μεγάλο βαθμό αυτοδίδακτος. 

Την εποχή που πολλοί προοδευτικοί Αμερικανοί καλλιτέχνες ανταποκρίνονταν στον Κυβισμό και τον Φουτουρισμό, όπως ο Τσαρλς Ντίμουθ, ο Μαξ Βέμπερ και ο Γιόζεφ Στέλλα και άλλοι ανέπτυσσαν διάφορων ειδών οικογενείς μορφές ρεαλισμού όπως μεταξύ άλλων ο Έντουαρτ Χόπερ και ο Τόμας Μπέντον, ο Άβερι ήταν ένας από τους λίγους που είχε εμπνευστεί από τον Ματίς. Το στυλ του Άβερι, συνεπώς, χαρακτηρίζεται από επίπεδες περιοχές από φωτεινά, εν τέλει αρμονικά χρώματα, με τις απλές μορφές να περικλείονται σε ρέοντα περιγράμματα. 

Τα πολλά πορτραίτα των φίλων και της οικογένειας περιλαμβάνουν την Seated Blond (Walker Art Center, Minneapolis,1946). Στην διάρκεια των εξορμήσεών του στη θάλασσα —ζούσε στο Cape Cod για πολλά χρόνια— συχνά ασχολήθηκε με στοιχεία της παιδικής αθωότητας (όπως τη σχηματική αποτύπωση πουλιών) και την απλότητα της μορφής που είναι κοντά στην πλήρη αφαίρεση, για παράδειγμα στο Green Sea (Metropolitan Museum, New York, 1954). Οι πολλές του γκραβούρες έχουν Εξπρεσιονιστικό χαρακτήρα. Παρά την αυξανόμενη ελεύθερη χρήση του μεγάλων επιφανειών επίπεδων χρωμάτων, ο Άβερι επηρέασε σθεναρά αφηρημένους καλλιτέχνες όπως ο Άντολφ Γκότλιμπ και ο Μαρκ Ρόθκο.
Γεράσιμος Ραυτόπουλος

Ο Γεράσιμος Ραυτόπουλος (Φισκάρδο Κεφαλλονιάς, γενν. 1900 ή 1902) ήταν Έλληνας υπαξιωματικός, ο νεώτερος ηλικιακά στα χρονικά. Η μητέρα του καταγόταν από τον Πειραιά, ενώ ο πατέρας του εργαζόταν ως αρτοποιός στην Ύδρα.

Με την κήρυξη του Α΄ βαλκανικού πολέμου (Οκτώβριος 1912) ο μικρός Ραυτόπουλος ο οποίος τότε απασχολείτο ως υπηρέτης στην Πύλο αναζήτησε τρόπο να καταταγεί στον Ελληνικό στρατό. Λόγω του πολύ μικρού της ηλικίας του κάτι τέτοιο δεν κατέστη δυνατό από τις επίσημες στρατολογικές υπηρεσίες, όμως ο Γεράσιμος κατάφερε να ταξιδεύσει λαθραία έως τη Λάρισα όπου και τελικά έγινε δεκτός σαν βοηθητικό προσωπικό του 18ου Συντάγματος Πεζικού της IV Μεραρχίας. Έλαβε μέρος στη Μάχη του Σαραντάπορου όταν πέτυχε να περιέλθει στα χέρια του τουρκικό λάφυρο και για τη γενναιότητα που επέδειξε του δωρίσθηκε ένα τυφέκιο τύπου "Manlicher – Schonauer". Εν συνεχεία, πήρε μέρος στη Μάχη του Κιλκίς-Λαχανά (Β΄ Βαλκανικός Πόλεμος), όπου και αιχμαλωτίσθηκε από τους Βουλγάρους στρατιώτες. Ωστόσο, διαφεύγοντας της προσοχής τους, άρπαξε ένα όπλο και πυροβόλησε εναντίον τους φονεύοντας τρεις, ενώ οι υπόλοιποι τράπηκαν σε φυγή. Κατά την επιστροφή του προς τις γραμμές του ελληνικού στρατού συνάντησε και διέσωσε έναν τραυματία Εύζωνα, ενέργεια για την οποία προήχθη τιμητικά στο βαθμό του Δεκανέα, στις 28 Αυγούστου του 1913.
N-μεθυλυδροξυλαμίνη

Η N-μεθυλυδροξυλαμίνη (αγγλικά:"N-methylhydroxylamine") είναι οργανική χημική ένωση, η οποία περιέχει άνθρακα, υδρογόνο, άζωτο και οξυγόνο, με μοριακό τύπο CH5NO, αν και παριστάνεται συνήθως με ημισυντακτικό της τύπο CH3NHOH. Είναι η απλούστερη οργανική υδροξυλαμίνη.
Τάκης Δημόπουλος

Ο Τάκης Δημόπουλος (Πύργος Ηλείας, 1898 – Αθήνα, 1981) ήταν Έλληνας φιλόλογος, δοκιμιογράφος και πεζογράφος.
Τζωρτζ Σω

Ο Τζωρτζ Σω (αγγλικά: George Shaw) (10 Δεκεμβρίου 1751 - 22 Ιούλη 1813) ήταν ένας Άγγλος βοτανολόγος και ζωολόγος.
Βάλντενμπουργκ

Το Βάλντενμπουργκ (Γερμανικά:Waldenburg) (Ελβετικά:Waldeburg) είναι χωριό της βόρειας Ελβετίας. Βρίσκεται στο καντόνι της Μπάζελ-Λάντσαφτ. Τον Ιούνιο του 2014 το Βάλντενμπουργκ είχε 1.176 κατοίκους.
Σουπερκόπα Ευρωαμερικάνα

Το Σουπερκόπα Ευρωαμερικάνα (αγγλικά: "Supercopa Euroamericana") υπήρξε ένας ετήσιος φιλικός ποδοσφαιρικός αγώνας επίδειξης και επρόκειτο για διηπειρωτικό αγώνα. Αγωνίζονταν από την Ευρώπη ο νικητής του Γιουρόπα Λιγκ και από τη Λατινική Αμερική ο νικητής του Κόπα Σουδαμερικάνα.
Προγκρές Μ-58

Το Προγκρές Μ-58 (η NASA το ονόμασε Progress 23 ή 23P) ήταν ρωσικό μη επανδρωμένο διαστημόπλοιο που εκτοξεύτηκε το 2006 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο, καθώς και εξοπλισμό για την διεξαγωγή επιστημονικής έρευνας. Ήταν τύπου Προγκρές-Μ και είχε αριθμό σειράς 358.
Αλόη

Η Αλόη "(Aloe ή Aloë)" είναι ένα γένος που περιλαμβάνει πάνω από 500 είδη ανθοφόρων, χυμωδών φυτών. Το ευρύτερα γνωστό είδος είναι η Αλόη η γνησία "(Aloe vera)" και ονομάζεται έτσι επειδή, αν και πιθανώς εξαφανισμένη από την άγρια ​​φύση, καλλιεργείται ως η βασική πηγή της λεγόμενης "αληθινής Αλόης" για διαφόρων ειδών φαρμακευτικούς σκοπούς. Άλλα είδη, όπως η Αλόη η θηριώδης ("Aloe ferox)", επίσης καλλιεργείται ή συλλέγεται από την άγρια φύση ​​για παρόμοιες εφαρμογές.

Το σύστημα "APG III" (2009), τοποθετεί το γένος στην οικογένεια Ξανθορροιοειδή "(Xanthorrhoeaceae)", στην υποοικογένεια Ασφοδελοειδή "(Asphodeloideae)". Στο παρελθόν, είχε προσδιορισθεί στην οικογένεια "Aloaceae" (τώρα περιλαμβάνεται στα "Xanthorrhoeaceae") ή σε γενικές γραμμές στο περίγραμμα της οικογένειας των λειριοειδών "(Liliaceae)". Το φυτό Αγαύη η αμερικανική "(Agave americana)", που μερικές φορές ονομάζεται «Αμερικανική αλόη», ανήκει στην υποιοκογένεια Ασφοδελοειδή "(Asphodeloideae)".

Το γένος είναι εγγενές στην τροπική και νότια Αφρική, στη Μαδαγασκάρη, στην Ιορδανία, στην Αραβική Χερσόνησο και σε διάφορα νησιά του Ινδικού Ωκεανού (Μαυρίκιος, Ρεϋνιόν, Κομόρες κ.ά.). Λίγα είδη έχουν επίσης εγκλιματιστεί σε άλλες περιοχές (Μεσόγειος, Ινδία, Αυστραλία, Βόρεια και Νότια Αμερική κλπ.).
Επιχείρηση «Αποφασιστική Καταιγίδα»

Επιχείρηση «Αποφασιστική Καταιγίδα» (Αραβικά: عملية عاصفة الحزم), (Αγγλικά "Operation Decisive Storm") είναι η κωδική ονομασία της στρατιωτικής επέμβασης κατά της Υεμένης, συγκεκριμένα κατά των σιιτών ανταρτών Χούθι στην Υεμένη. Στην επίθεση συμμετέχουν τα σουνιτικά κράτη Σαουδική Αραβία, Μπαχρέιν, Κουβέιτ, Κατάρ και Ηνωμένα Αραβικά Εμιράτα, εκτός του Ομάν. Την επέβαση στηρίζει το Σουδάν, η Αίγυπτος, το Μαρόκο, η Ιορδανία και το Πακιστάν.

Σύμφωνα με το "Al Arabiya News Channel" η Σαουδική Αραβία ανέπτυξε 150.000 στρατιώτες, 100 μαχητικά αεροσκάφη και μονάδες του πολεμικού ναυτικού στην Υεμένη, κατόπιν αιτήματος του Αμπντ αλ-Ραμπ Μανσούρ αλ-Χαντί και προκειμένου να σταματήσει η προέλαση των Χούθι προς το Άντεν στην πόλη που χρησιμοποιεί ο Χαντί ως βάση.

Βομβαρδίζοντας στρατιωτικούς στόχους κλειδιά, η Σαουδική Αραβία φέρεται έτοιμη να επέμβει από εδάφους. Ορισμένα από τα χτυπήματα κατευθύνθηκαν σε θέσεις μέσα στη Σαναά, ισοπεδώνοντας κατοικίες κοντά στο διεθνές αεροδρόμιο.

Η Συρία χαρακτήρισε την επέμβαση «κραυγαλέα επιθετική ενέργεια». Η πρεσβεία της Σαουδικής Αραβίας ανακοίνωσε στην Ουάσινγκτον πως «οι επιχειρήσεις έχουν ως στόχο να υπερασπιστούν τη νόμιμη κυβέρνηση» και να αντιμετωπιστούν οι σιίτες Χούθι που υποστηρίζονται από το Ιράν. Οι Η.Π.Α. φέρονται ότι προσφέρουν στην επιχείρηση επιμελητειακή υποστήριξη. Το Ιράν με τη σειρά του δια του Υπουργού των Εξωτερικών κάλεσε σε «άμεση παύση κάθε στρατιωτικής επίθεσης στην Υεμένη, η οποία αντιμετωπίζει εσωτερική κρίση», δηλώνοντας ότι η στρατιωτική σύγκρουση «θα δυσκολέψει την επιδίωξη ειρηνικής διεξόδου».
Προγκρές Μ-59

Το Προγκρές Μ-59 (η NASA το ονόμασε Progress 24 ή 24P) ήταν ρωσικό μη επανδρωμένο διαστημόπλοιο τύπου Προγκρές-Μ που εκτοξεύτηκε το 2007 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο, καθώς και εξοπλισμό για την διεξαγωγή επιστημονικών ερευνών. Επίσης μετέφερε εξαρτήματα για το σύστημα υποστήριξης ζωής του σταθμού.
Προγκρές Μ-60

Το Προγκρές Μ-60 (η NASA το ονόμασε Progress 25 or 25P) ήταν ρωσικό μη επανδρωμένο διαστημόπλοιο που εκτοξεύτηκε το 2007 για να ανεφοδιάσει τον Διεθνή Διαστημικό Σταθμό. Ήταν της έκδοσης Προγκρές-Μ και είχε αριθμό σειράς 360. Μετέφερε στον σταθμό τρόφιμα, νερό, οξυγόνο και εξοπλισμό για την διεξαγωγή επιστημονικής έρευνας.
Αστυνομική Υπηρεσία της Βορείου Ιρλανδίας

Η Αστυνομική Υπηρεσία της Βορείου Ιρλανδίας (αγγλικά: "Police Service of Northern Ireland", PSNI, ιρλανδικά: "Seirbhís Póilíneachta Thuaisceart Éireann", σκωτικά του Όλστερ: "Polis Servis o Norlin Airlan") αποτελεί την αστυνομική δύναμη της Βορείου Ιρλανδίας. Διαδέχτηκε την Βασιλική Χωροφυλακή του Όλστερ (RUC), η οποία με τη σειρά της είχε αντικαταστήσει τη Βασιλική Χωροφυλακή της Ιρλανδίας (RIC).

Παρά το γεγονός ότι η πλειοψηφία των αξιωματικών της PSNI είναι ακόμη Προτεστάντες του Όλστερ, δεν είναι τόσο έντονη όσο ήταν στη RUC, λόγω των θετικών πολιτικών δράσεων. Η RUC ήταν μια ιδιαίτερα στρατιωτικοποιημένη αστυνομία και έπαιξε καθοριστικό ρόλο στη βίαιη σύγκρουση γνωστή ως Ταραχές. Ως μέρος της Συμφωνίας της Μεγάλης Παρασκευής, υπήρξε πρόβλεψη δημιουργίας μιας νέας αστυνομικής δύναμης, αρχικά, επί τη βάσει των χωροφυλάκων της RUC. Στο πλαίσιο της μεταρρύθμισης, συστάθηκε η Ανεξάρτητη Επιτροπή για την Αστυνόμευση στη Βόρεια Ιρλανδία (Independent Commission on Policing for Northern Ireland) γνωστή ως "Επιτροπή Πάτεν" (Patten Commission) και η RUC αντικαταστάθηκε από την PSNI στις 4 Νοεμβρίου του 2001. Με βάση την Πράξη της Αστυνομίας (Βόρεια Ιρλανδία) του 2000, η νέα αστυνομική δύναμη ονομάστηκε "Αστυνομική Υπηρεσία της Βορείου Ιρλανδίας" (αντικαθιστώντας την ονομασία "Βασιλική Χωροφυλακή του Όλστερ") για επιχειρησιακούς σκοπούς.

Όλα τα μεγάλα πολιτικά κόμματα της Βορείου Ιρλανδίας υποστηρίζουν τώρα τη PSNI. Στην αρχή το Σιν Φέιν, το οποίο αντιπροσωπεύει περίπου το ένα τέταρτο των ψηφοφόρων της Βόρειας Ιρλανδίας, αρνήθηκε να εγκρίνει την PSNI μέχρι την πλήρη εφαρμογή των συστάσεων της Επιτροπής Πάτεν. Ωστόσο, ως μέρος της Συμφωνίας του Αγ. Ανδρέα, το Σιν Φέιν ανακοίνωσε την πλήρη αποδοχή της PSNI τον Ιανουάριο του 2007.
Garda Síochána

An Garda Síochána (, σημαίνει "Ο Φύλακας της Ειρήνης"), πιο συχνά αναφέρεται ως Gardaí (, σημαίνει "Φύλακες"), είναι η αστυνομική δύναμη της Δημοκρατίας της Ιρλανδίας. Η υπηρεσία διευθύνεται από τον εκάστοτε Φύλακα Επίτροπο (Garda Commissioner) που διορίζεται από την ιρλανδική κυβέρνηση. Η έδρα της είναι στο Φοίνιξ Παρκ (Phoenix Park) του Δουβλίνου.